Hornádske predhorie

Hornádske predhorie je geomorfologický podcelok Čiernej hory. Zaberá širšie okolie údolia Hornádu medzi Kysakom a Košicami.

 Polohopis 
Hierarchia
Alpsko-himalájska sústava → Karpaty → Západné Karpaty → Vnútorné Západné Karpaty → Slovenské rudohorie → Čierna hora → Hornádske predhorie
***

Podcelok zaberá južnú časť Čiernej hory a v rámci pohoria susedí na severe so Sopotníckymi vrchmi a Pokryvmi. Západne ležia Volovské vrchy s podcelkom Kojšovská hoľa, na juhu a východe nadväzuje Košická kotlina s podcelkami Medzevská pahorkatina, Košická rovina a Toryská pahorkatina.

 Významné vrcholy 
 Hŕbok ()
 Dubina ()
 Hradová ()Šarišská vrchovina – Branisko. Turistická mapa. 1 : 50 000. Harmanec: VKÚ, a. s., 2000.

 Ochrana prírody 
V tejto časti pohoria leží maloplošné chránené územie Kavečianska stráň.

 Doprava 
Západným okrajom územia vedie cesta II/547 (Krompachy – Margecany – Košice). Centrálnou časťou údolím Hornádu vedie železničná trať Žilina – Košice, na ktorú sa v stanici Kysak pripája trať do Prešova.

 Turizmus 
Centrálnou časťou územia vedie  červeno značkovaná Cesta hrdinov SNP, no na území podcelku je niekoľko ďalších značených chodníkov. Turisticky atraktívna pre obyvateľov i návštevníkov Košíc je najmä Zoologická záhrada a vrch Hradová s vyhliadkovou vežou a pozostatkami Košického hradu.

 Referencie 

Kategória:Geomorfologické podcelky na Slovensku
Kategória:Čierna hora (pohorie na Slovensku)
Kategória:Predhoria na Slovensku